2023.2.23.
HU
Az Európai Unió Hivatalos Lapja
L 58/1467 BIZOTTSÁG KÍSÉRLETI PROJEKTEK
PP 07 —.
ALCÍM BEFEKTETÉS AZ EMBEREKBE, A TÁRSADALMI KOHÉZIÓBA ÉS AZ ÉRTÉKEKBE (folytatás) PP 07 22
(folytatás)
PP 07 22 02
(folytatás) Ugyanakkor újságírók és más médiaszereplők erőszakkal, fenyegetéssel, zaklatással vagy megszégyenítéssel szembesülnek az Unióban, elsősorban a közérdeknek a hatalommal való visszaéléssel, korrupcióval, emberi jogi jogsértésekkel vagy bűncselekményekkel szembeni védelmére irányuló nyomozási tevékenységük miatt, és az Európa Tanács újságírók védelmével és az újságírók biztonságával foglalkozó platformja szerint a médiaszakemberek elleni visszaélések több mint felét állami szereplők követik el.
Tanúi lehettünk az interneten és más médiumokon keresztül gyorsan terjedő félretájékoztatási és propaganda­ hullámnak.
Tekintettel a társadalmi és politikai következményekre, minden eddiginél fontosabb, hogy polgáraink kritikusan használják a médiát és a közösségi médiát.
Újságírókkal, tudósokkal, nemzetközi szervezetekkel és civil társadalmi szervezetekkel együttműködve megfelelő pénzügyi forrásokat kell fordítani a digitális és médiaműveltség kialakítására és közös uniós stratégiák kidolgozására annak érdekében, hogy az európai polgárok és az online felhasználók felismerjék és tudatosan kezeljék a szándékosan hamis tartalmakat és propagandát.
Az európai újságírói, média- és információs műveltségi fesztiválrcélja az Unión belüli párbeszéd, együttműködés és partnerség megerősítése az újságírók, médiaorgánumok – többek között a közszolgálati média –, a civil társadalmi szervezetek és a médiaműveltséggel foglalkozó szakemberek között, korunk kritikus kérdéseire összpontosítva.
Különös figyelmet fordítva az ifjúságra, többek között az újságírást tanulókra, az emberekre és a közösségi médiára: hogyan lehet kezelni a dezinformációt a bizalom utáni korban?
Az európai újságírókat minden évben felkérik majd, hogy egy erre a célra létrehozott platformon nyújtsanak be előzetes online hozzászólásokat, és terjesszenek elő konkrét javaslatokat az ágazatra vonatkozó jogszabályok és munkakörülmények javítására mind európai, mind nemzeti szinten.
Az eseménysorozat keretében a médiaszakemberek új javaslatokat fognak kidolgozhatni, nyomon követhetik a meglévő szabályok végrehajtását, és meghatározhatnák az elérendő célokat olyan területeken, mint az újságírók védelme és biztonsága, a szociális biztonság, a média új üzleti modellje, a digitalizáció szerepe és a médiaágazatra gyakorolt hatása, a média szerepe a félretájékoztatás kezelésében vagy a médiaműveltség növelése.
Az eseményen különböző hátterű médiaszakemberek, például nagy médiavállalatok, szabadúszók, független oknyomozó újságírók, helyi médiaorgánumok, valamint a sajtószövetségek és a médiaszabadsággal foglalkozó nem kormányzati szervezetek képviselői vesznek részt, és meghívott előadóként vagy megfigyelőként meghívják a nemzeti és európai hatóságok képviselőit.
Ez a formátum nemcsak növeli az újságírók tudatosságát a meglévő intézkedésekkel és a bevált gyakorlatokkal kapcsolatban, hanem lehetővé teszi a nemzeti és európai hatóságok számára, hogy éves strukturált párbeszéd formájában összekapcsolják és jobban megértsék az ágazat igényeit.
A rendezvény minden évben el fogja készíteni a szakpolitikai ajánlások listáját, figyelembe véve az újságírók által Európa-szerte benyújtott hozzászólásokat és meghatározva az azokból levonandó következtetéseket.
Ezek az ajánlások képezik majd az Európai Bizottság munkaprogramjaiban foglalt, a médiaszabadság területére vonatkozó szakpolitikai intézkedések alapját, valamint egyéb releváns intézkedések alapját.
Európai és nemzeti hatóságok.
Az „európai újságírói, média- és információs műveltségi fesztiválnak” erőteljes eszközzé kell válnia annak érdekében, hogy felhívja a figyelmet az újságírók értékes, de egyre nehezebb munkájára és a sajtószabadság Unión belüli megsértésének esetire.
E cél elérése érdekében ez egy utazó fesztivál lesz, amelyre évente más-más tagállamban kerül sor, és amely megvizsgálja a sajtószabadság aggasztó helyzetét, és a bővülő, többek között a pandémiát és az éghajlatválságot érintő félretájékoztatást, valamint az újságírók munkakörülményeit.
Ami a végrehajtást illeti, az esemény megszervezésének biztosítása érdekében az Európai Bizottság évente ajánlati felhívást tesz közzé médiaszakemberek, médiaszervezetek, érintett nem kormányzati szervezetek és tudományos partnerek számára.